ИнтерФУТБОЛ :: Эден Азар: «Қаршимда буюк синов турибди, мен эса шайман!»\nЭден Азар: «Қаршимда буюк синов турибди, мен эса шайман!»\nҚониқарсиз натижалар ва антирекордлар туфайли юзага келган нохуш кайфиятдан имкон қадар тезроқ фориғ бўлишга интилаётган «Реал» трансферлар бозорида фаол иш олиб бормоқда, таркибдаги ўзгаришларни жамоатчиликка ёрқин рангларда етказиб турибди. Жумладан, «Қироллик клуби» сафига қўшилган Эден Азар ва Лука Йовичнинг таништирув маросими ҳам юксак савияда ташкил этилди. Тадбирдан кейинги матбуот анжуманида бельгиялик ва сербиялик футболчига «Реал» афсонаси Эмилио Бутрагеньо ҳамроҳлик қилди.\nҚуйида Эден Азарнинг ўзига хос монолог интервьсини ўйиқшингиз мумкин. Демак сўз, белгиялик юлдузга...\n- Бундай лаҳзаларни ёшлигим - уйимиз боғида тўп сура бошлаганимдан буён орзу қиламан. Болалигимда айнан «Реал» мухлиси эдим. Аввалига Франция, кейин Англияда ўйнадим, мана, энди Мадридга келдим. Бу - улкан шараф! Мавсум бошланишини интиқлик билан кутаман, албатта. Ўзимда ҳам, оиламда ҳам ҳаммаси яхши. Тўғри, барчамизни бироз ҳаяжон босяпти. Айниқса, ойимни. Умуман олганда, жуда-жуда бахтиёрмиз.\nЗайниддин Зидан ҳақида\n- Зидан - менинг кумирим. Бу барчага маълум. Энди унинг устозимга айлангани - янада яхши. Қайтараман, ўзи доимо «Реал»да ўйнашни орзу қилганман. Чап қанотда, шунингдек, «10-рақам» позициясида тўп суришни ёқтираман, аммо қаерда ўйнашни ҳал қилиш менинг ваколатимда эмас.\n- Орзум - ўйиндан лаззат олиш ва ғалабаларга эришиш. Айниқса, Мадридда кўплаб совринлар ютишни хоҳлайман. Умидворманки, бу ерда самарали ижод қиламан. «Челси»да 7 йил тер тўкдим, энди бор кучимни янги жамоам равнақи йўлида сарфламоқчиман. Буни шартномага имзо чекканим учун айтмаяпман, болалигимдан шу орзу билан улғайдим. Ўйлайманки, Мадридга айни вақтида келдим, энди имкониятимни тўлиқ намойиш этсам, бас.\n- Ковачич ёрдамида Модрич билан гаплашдим. Ҳазил тариқасида ундан 10-рақамни менга бериш-бермаслиги ҳақида сўрадим. Лука дарҳол рад жавоби берди - «Йўқ». Начора, бошқа рақам олишимга тўғри келди. Бироқ бу унчалик муҳим аҳамият касб этмайди.\n- Бу ерда мухлислар ўта талабчан эканликлари тайин. Чунки клуб мав-қеи шуни тақозо этади. Тушунарлики, «Реал» барча мусобақаларда ғолиб чиқишни истайди. Демак, мухлислар фақат ижобий натижалар кутишга ва талаб қилишга ҳақлилар. Ҳа, майдонда самарали ҳаракатланишнинг аҳамияти катта. Такрор айтаман, бу ерга бор маҳоратимни кўрсатиш ниятида келдим. Мухлисларни қувонтира олишимга ишонаман.\nТибо Куртуа ҳақида\n- Яширмайман, Тибо билан «Мадрид» хусусида кўп суҳбатлашдим. У имкон туғилиши билан жамоага ўтиш хусусида маслаҳат берганди. Чунки «Реал» дунёдаги энг яхши клуб ҳисобланади. Тибо - энг яқин дўстим, у билан ёнма-ён шуғулланиш, битта клубда ўйнаш алоҳида завқ улашади. Албатта, иккимиз ҳамкорликда кўплаб совринларга эришсак, зўр бўларди.\n- «Реал» сардори пенальтини ишончли тарзда амалга оширади. Бордию, Рамос бу имкониятни менга берса, муаммосиз зарба беришим мумкин... Лекин унинг бу борада қандайдир маслаҳат сўрашига ишонмайман (кулади). Чунки ўзи пенальти тепишни қойиллатмоқда.\n- Йўқ, трансферимнинг кечроқ амалга ошгани ҳақидаги фикрларга қўшилмайман. Ҳозир 28 ёшдаман, бу - футболчининг энг гуллаган даври. Вақтида «Лилль» ва «Челси» сафида муносиб тўп сурдим. Энди фаолиятимни мутлақо янги босқичга кўтариш пайти келди. Энг сара жамоадан жой олганлигим ҳам шиддатли ривожланишни талаб этади. Ҳаммаси 1 йил аввал, мундиалдан кейин бошланган эди. Бироқ «Челси»да яна бир мавсум ўйнашни лозим кўрдим ва биз ЕЛда зафар қучдик. Шундан кейингина «Реал» билан шартнома тузиш учун қулай фурсат етди. Энди бор куч-маҳоратимни шу жамоага бағишлайман.\nЭнг яхши футболчи мақоми\n- Албатта, юксак унвонни қўлга киритишга уриниб кўраман. Лекин дунёнинг энг яхши жамоасида тўп суриш муҳимроқ. Ҳа, «Челси»даги ютуқларимдан мамнунман, аммо «Реал» билан янада кўпроқ совринлар олишим керак.\nПрезидент билан мулоқот\n- Биз атиги 1 марта учрашдик. Яъни Лондонда кечки тамадди баҳона бафуржа суҳбатлашдик. У мен учун «Реал» сафига қўшилиш пайти келганини алоҳида таъкидлади. Таклифнинг шахсан ўзидан чиққани ёқимли, бундан кўнглим кўтарилди. Мана, келдим, ўйлайманки, ҳамкорликда кўплаб зафарларни тантана қиламиз.\n- Бугун мен билан учрашишга келганингиз учун катта раҳмат. Шунча одам ташрифидан бошим осмонга етди. Энди тезроқ майдонга тушиш ва ўз маҳоратимни намойиш этишни истайман.\n- «Реал»да етакчилар жуда кўп. Лекин қайсидир футболчи эмас, жамоа муҳимроқ. Ўз тажрибам, иқтидорим ва голларим билан жамоага ёрдам берсам, бас. Тўғри, «Челси»да етакчи эдим, Бельгия терма жамоасида ҳам. Албатта, бу ерда ҳам шундай бўлса, ҳеч қандай қаршилигим йўқ.\n- Ҳозирча галактикос эмасман, лекин вақти келиб, шу мақомни олишдан умидворман. Эден Азарнинг аввалги ютуқлари ўтмишда қолди, энди янги босқич остонасида турибмиз. Тўғри, аввало, галактикос эмас, шунчаки, савияли футболчиман.\nМбаппе ва Погба\n- Бу ерга трансферлар ҳақида гаплашиш эмас, энг сара футболчилар билан бирга тўп суриш учун келдим. Жамоанинг янги ўйинчиларига мослашиш учун вақт керак. Менимча, йигитлар бу масалада унча қийналишмайди.\nКарим Бензема ҳақида\n- Ўйлашимча, биз талаб даражасида ҳамжиҳатликда ўйнай оламиз. Францияда Каримга қарши тўп сурганман. У 9 йилдан буён Мадридда ўйнамоқда. Шахсан мен Бенземани дунёнинг энг яхши марказий ҳужумчиси сифатида таърифлайман. У билан ёнма-ён машқ қилиш ва тўп суриш жуда фойдали бўлишига аминман.\n«Реал»нинг сўнгги мавсуми\n- Ўзи бор эътиборимни «Челси»даги фаолиятимга қаратгандим. Шундай экан, «Реал»нинг якунланган мавсумдаги ишларига баҳо беролмайман. Билганим шуки, клуб охирги 5 йил ичида кўплаб совринларга эга чиқди. Ажабмас, янги жамоадошларим билан янги ғалабалар сериясини бошласак...\nЭмилио Бутрагеньо («Реал»нинг халқаро алоқалар бўйича директори): - «Реал Мадрид» клубига хуш келибсан, Эден! Сафимизга қўшилганингдан бағоят мамнунмиз, албатта. Сендаги ноёб иқтидор ва ғолиблик руҳияти дунёнинг энг сара футболчилари сафидан жой олишингни таъминлайди. Мана, жамоамизнинг бир бўлагига айланиш билан азалий орзунгни амалга оширдинг. Шунингдек, умидвор мухлислар меҳрини қозондинг, уларда умид уйғотдинг. Ишончимиз комил, «Реал»нинг асосий ўйинчиларидан бири сифатида юксак марралар забт этилишига муносиб ҳисса қўшасан.


Фрибгар Аҳмадбой устидан ҳукм ўқиш кечиктирилмоқда, Ислом Карим ва унинг тақими устидан қачон ҳукм ўқилади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:21 - Фрибгар Аҳмадбой устидан ҳукм ўқиш кечиктирилмоқда, Ислом Карим ва унинг тақими устидан қачон ҳукм ўқилади?\nБир қанча оммавий ахборот воситалари ўтган йилнинг августида бери фуқароларнинг миллиардлаб пулларини ўзида тўплаб, пирамида яратган чинозлик Аҳмадбой (Турсунбоев) устидан бугун суд ҳукми ўқилиши ҳақида хабар қилинганди. Аммо, жиноят ишлари бўйича Тошкент вилоят судида судья Дилшод Комил раислигидаги маҳкама ҳукм ўқилишини кечиктирибди.\nЎтган ҳафтанинг жума кунги сўнгги сўзида Аҳмадбой ҳеч кимни алдамагани, одамларнинг ўзи унга пулларини олиб келиб топширгани ва қамалмаганида ҳамма пулларни кўпайтириб қайтариши мумкинлигини айтди. У одамларнинг пулларини фоиз билан қайтариш ҳақида ваъда бериб, аслида улкан жиноий пирамида яратганди.\nАҳмадбойни айблаш билан бир қаторда, ўзбекларни алдаш осонлигини кўрсатувчи бу воқеа ҳақида чуқурроқ ўйлаш керак, дейди мухбиримиз. Ҳаромий Ислом Карим фрибгарликда ва ўзбек миллатини лақиллатишда эришган ютуқлари соясида Аҳмадбойни суд қилиш ҳам кулгили. Адлия органларимиз Лубянканинг топшириғи ва ёрдами билан Ўзбекистонда тожиклар режимини ўрнатган ҳамда шу режим доирасида ватанимиз ва миллатимизни ҳароб аҳволга туширган тожик аслли Ислом Карим ва унинг тақими билан шуғулланишлдари керак.


Чинакам бахт истасангиз… - Hidoyat.uz\nАсосий саҳифа Мақолалар Чинакам бахт истасангиз…\nЧоп этилди Noyabr 5, 2019 Чинакам бахт истасангиз…da fikr bildirishni o'chirish\nАёлнинг бир оғиз ширин сўзи ўртада шаръий садоқат бино қилади, гиналарни кетказади.\nШундай экан, эй аёллар, бахтсизман деманг. Сизнинг саодатингиз:\n– Қуръонни тадаббур билан ўқишингиз, унга амал қилишингиз, истиғфор айтишингизда;\n– фарзандларингизни тарбиялаб, суннатни таълим беришингизда;\n– Аллоҳ таоло буюрганидек авратларингизни бегона назарлардан сақлашингизда;\n– Худодан қўрқадиган, тақволи аёллар билан дўст тутинишингизда;\n– ота-онага яхшилик, қўшниларни ҳурмат, етимларга шафқат қилишингизда;\n– кунларингизни фойдаси йўқ ишлар, жанжал билан ўтказмаслигингизда;\n– дунёга муккангиздан кетмаслигингизда;\n– айбларингизни унутмаслигингиз, ўзгалар хатосини яширишингизда;\n– нафсингизга истаган нарсасини беравермаслигингизда;\n– бекорчилар билан соатларингизни ўйин-кулгига совурмаслигингизда;\n– жисмингиз, уйингиз тозалигига, тартибига эътиборсиз бўлмаслигингизда;\n– сизга етган мусибат, бало-офатни ҳар кимга айтавермаслигингизда;\n– ғафлатда қолмаслигингизда;\n– мол-дунёни ҳаром ишларга сарфлаб, исроф қилмаслигингиздадир.\nБу амалларни бажарсангиз, Аллоҳ сиз билан бирга бўлади. Фаришталар сиз учун истиғфор айтади. Сизни фақат жаннат кутади.\nАсл саодат шу эмасми?\nЗаҳириддин МАНСУР тайёрлади.


Тадбиркорлар учун кенг имконият – Сурхон тонги\nБош саҳифа / Иқтисодиёт / Тадбиркорлар учун кенг имконият\nОктябр 27, 2018\tИқтисодиёт Изоҳ қолдириш 540 Кўрилди\nВилоятимиз иқтисодиёти ривожланишида инвестиция лойиҳаларининг ҳаётимизга татбиқ этилиши муҳим аҳамият касб этади. Денов туманида фаолият олиб бораётган “Самон Турон” масъулияти чекланган жамияти томонидан аҳоли истеъмоли учун тайёрланаётган маҳсулотлар ҳам инвестиция маблағлари асосида ишлаб чиқарилмоқда.\nТожикистонлик тадбиркор Сухроб Ризаев ташаббуси билан ташкил этилган корхона қисқа муддатда ички бозор талабларига мос маҳсулотларни ишлаб чиқаришни йўлга қўйди. Аҳоли талабларини ўрганган ҳолда замонавий корхона маккажўхори ва картошка қаламчалари ишлаб чиқаришга мўлжалланган. Айтиш керакки, ишбилармон нафақат Ўзбекистон, балки келажакда Қирғизистон Республикасига ҳам маҳсулотлар экспорт қилиб, дунё бозорларида ҳам муносиб ўрин эгаллаш ниятида.\nТумандаги ибн Сино маҳалласида жойлашган корхона шу йил фаолиятини йўлга қўйди. Сухроб Ризаев раҳбарлигида тумандаги 20 нафар ёшлар иш билан таъминланди. Улар бугунги кунда сифатли ва оммабоп маҳсулотлар ишлаб чиқармоқда. Шунингдек, корхона энг сўнгги замонавий техникалар билан таъминланган. Ишчилар учун эса қулай шароитлар яратилган. Ишини сидқидилдан бажараётган ишчилар аҳолига сифатли маҳсулот тайёрлашга ҳисса қўшаётганидан бениҳоя хурсанд. Тадбиркорнинг айтишича, келажакда иш кўлами кенгайтирилади ва яна 20 нафар ёш иш билан таъминланиши режалаштирилган.\nОлдинги Қандай жазо тайинланади?\nКейинги Энди нафақачига ҳар ойда компенсация тўланади\nЭртакдан ўзган имкон\nРанглир жилосида – Ватан мадҳи


Қирғизистон элчиси: Бишкек иккинчи Россия ҳарбий базасининг очилишини истисно қилмайди\nҚирғизистоннинг Россиядаги элчиси Аликбек Жекшенқулов республика ҳудудларида иккинчи Россия ҳарбий базаси очилишини истисно қилмади. Бу ҳақда ТАСС ёзмоқда.\n«Очиш ёки очмаслик тўғрисидаги барча масалалар мамлакатларимиз раҳбарияти ва тегишли куч ишлатиш тизими ва идораларининг тўғридан тўғри назоратида турибди. Шу сабабли ҳам Қирғизистон жанубида иккинчи ҳарбий база очилиш зарурияти тўғрисидаги масала икки мамлакат олий раҳбарияти ваколатидадир. Менинг фикримча, бу масала март ойида икки мамлакат президентларининг бўлиб ўтадиган учрашувида муҳокама қилиниши мумкин», - деди Жекшенқулов.\nШу билан бирга элчи, ОДКБ мамлакатларида фаолияти тақиқлаган ИШИД жангариларининг Ироқ-Сурия ҳудудларидан Афғонистоннинг шимолий вилоятлари ҳудудларига келаётгани ҳақида хабарлар пайдо бўлаётганини таъкидлаб ўтди. «Минг афсуски уларнинг қўшни Тожикистонга ва ундан кейин бизнинг ҳудудларга кириш эҳтимоли ошиб бормоқда», - дейди элчи.\nҚирғизистонда Россиянинг бир нечта ҳарбий объекти бор. Уларнинг энг йириги – Кантдаги авиабазадир. 2012 йилда барча объектлар Бирлашган Ҳарбий ҳаво базасига бирлаштирилди. Бирлашма таркибига Кантдаги аэродром, Иссиқкўлдаги ҳарбий-денгиз базаси, Майлуу -Суудаги сейсмология пункти ва Чалдовор посёлкасидаги алоқа узели киради.\n2018 йилнингдекабрида Қирғизистон президенти Сооронбай Жээнбеков баёнот бериб, Қирғизистонга битта Россия базаси етишини, иккинчи базанинг очилиши ҳақида гап йўқлигини айтган эди.


Легионерга айланган терма жамоамиз футболчилари — Ўзбекистон футбол ассоциацияси расмий сайти.\nЛегионерга айланган терма жамоамиз футболчилари\nМавсумлар оралиғида Ўзбекистон миллий терма жамоасига номзод бир қатор футболчилар хорижий клублар сафига ўтиб, легионерга айланишди. Эътиборингизга қайси футболчимиз қайси клубга ўтгани ҳақида қисқача таҳлилий маълумотларни келтириб ўтамиз.\nИкром Алибоев - "Локомотив" - "Сеул" (Жанубий Корея)\nИкром Алибоев Тошкентнинг "Локомотив" клубида ажойиб мавсум ўтказди. Унинг Осиё чемпионлар лигаси 1-турида БААнинг "Ал-Ваҳда" жамоасига майдон марказидан урган голи турнинг энг чиройли голи сифатида эътироф этилди. Кейин Алибоев ёзда Ўзбекистон олимпия терма жамоаси сафида ҳам ўзини кўрсата олди. У мусобақанинг чорак финалида Жанубий Кореяга қарши ўйинда дублга эришди.\nАйнан мана шу ўйиндаги ҳаракатлари Кореянинг "Сеул" клуби раҳбариятида ижобий таассурот қолдирган шекилли, улар Алибоевга шартнома таклиф қилишди. Натижада Ўзбекистон терма жамоаси ярим ҳимоячиси ўтган йилнинг 13 декабрь куни "Сеул" жамоаси аъзосига айланди.\n"К-лига" мусобақасига март ойида старт берилади. Икром Алибоев жамоаси 3 март куни "Поханг стилерс" жамоасига қарши ўйин билан мавсумни бошлайди.\nДостон Турсунов - "Нефтчи" - "Ренофа Ямагучи" (Япония)\nЎтган йили Хитойда бўлиб ўтган Осиё чемпионати мусобақасида Ўзбекистон U-23 терма жамоасининг чемпионликка эришишига катта ҳисса қўшган футболчилардан бири, Фарғонанинг "Нефтчи" клуби сардори Достон Турсунов ўтган йил 17 декабрь куни Япониянинг "Ренофа Ямагучи" клуби билан икки йиллик шартнома имзолади. «Ренофа Ямагучи» Япония иккинчи дивизиони вакили ҳисобланади. Клуб ўтган мавсумда 22 жамоа орасидан 8-ўринни эгаллаган.\nЯпониянинг "J2" лигасида янги мавсум 24 февралда бошланади. Шу куни "Ренофа Ямагучи" жамоаси "Кашива Рейсол" жамоасига қарши баҳс олиб боради.\nСардор Рашидов - "Локомотив" - "Насьонал" (Португалия)\nЎзбекистон миллий терма жамоаси аъзоси, "Локомотив" клуби ҳужумчиси Сардор Рашидов эндиликда Португалиянинг "Насьонал" жамоаси шарафини ҳимоя қилади. Рашидовга Қатар, Саудия Арабистони ва БАА клубларидан таклифлар бўлганига қарамай, у Европа клубида ўйнашга қарор қилди. "Насьонал" клуби шу йилнинг 16 январь куни Сардор Рашидов билан 2,5 йиллик шартнома имзолаганини эълон қилди.\nТерма жамоамиз ҳужумчиси "Насьонал"да 77-рақамда ҳаракат қилади. Айни пайтда Португалияда 20-тур ниҳоясига етди. "Насьонал" клуби сўнгги турда "Витория Сетубал"га қарши майдонга тушиб, 0:0 ҳисобида дуранг қайд этди. Рашидов жамоаси 21-турда "Бенфика"га қарши баҳс олиб боради. Ҳамюртимиз айнан мана шу ўйинда дебют учрашувини ўтказиши кутилмоқда.\nИгнатий Нестеров - "Локомотив" - "Уҳуд" (Саудия Арабистони)\nБАА яшил майдонларида ўтган мусобақада ўзининг 5-Осиё Кубогида иштирок этган ва бу кўрсаткич бўйича Осиёдаги ягона футболчига айланган Игнатий Нестеров терма жамоамизнинг юраги эканини барчага яна бир бор исботлай олди. Унинг ишончли ҳаракатлари кўплаб вазиятларда терма жамоамиз дарвозасини муқаррар голлардан сақлаб қола олди. Нестеровнинг ўйинлари нафақат мухлисларда, балки Саудия Арабистонининг "Уҳуд" жамоаси раҳбариятида ҳам катта тассурот қолдириб, клуб 27 январь куни Нестеров билан шартнома имзолаганини эълон қилди.\nНестеровнинг пойқадами омадли келиб, "Уҳуд" жамоаси у қатнашган сўнгги иккита ўйинда мавсум бошидан бери илк марта кетма-кет иккита ғалабага эришганини ҳам таъкидлаб ўтиш керак. Шунга қарамай, "Уҳуд" жамоаси 19та турдан кейин 12 очко жамғарган ҳолда мусобақа жадвалининг сўнгги поғонасида боряпти.\nРустам Ашурматов - "Бунёдкор" - "Гвангжу" (Жанубий Корея)\nЎзбекистон U-23 терма жамоаси таркибида Хитойдаги Осиё чемпионатида ғалаба қозонган "Бунёдкор" аъзоси Рустам Ашурматов янги мавсумни Жанубий Кореянинг иккинчи дивизиони вакили "Гвангжу" таркибида бошлайдиган бўлди. "К лига 2" мусобақасида янги мавсумга март ойида старт берилади. Рустам Ашурматов жамоаси "Seoul E-Land" жамоасига қарши ўйин билан мавсумни бошлайди.\nБарча легионерларимизга ўзларининг янги жамоалари таркибида омад ёр бўлишини тилаб қоламиз!


Qalampir.uz - Олимпия чемпиони Фазлиддин Ғойибназаровнинг орзуси ушаладими?\nОлимпия чемпиони Фазлиддин Ғойибназаровнинг орзуси ушаладими?\n19:03, 05.06.2018 Спорт\nБоксчи икки йил олдингидек унга яна ишонч билдирилиши лозимлигини таъкидлаяпти.\nФазлиддин Ғойибназаровнинг ҳаваскор боксда қиладиган ишлари ҳали анчагина. Тўғри, у Олимпиада чемпиони! Аммо, ҳозирча Ўзбекистонда икки карра Олимпия ўйинларининг олтин медалини қўлга киритган боксчи йўқ. Ҳаракат қилса арзийдиган мақсад, шундай эмасми? Асосийси, ҳудди икки йил олдингидек унга яна ишонч билдирилиши лозим. Эътиборингизга боксчи билан уюштирилган суҳбатни тақдим этамиз.\nПрофессионал боксдаги фаолият ҳақида\nПрофессионал боксдаги фаолиятим муваффақиятли давом этмоқда. Бугунги кунгача тўртта жанг ўтказиб, иккитасида нокаут эвазига ғалаба қозондим. Навбатдаги жангим 14 июль кунига режалаштирилмоқда. Рақибим ҳозирча номаълум. Яқин орада аниқ маълумотлар эълон қилинади.\nПрофессионал боксдаги қийинчиликлар ҳақида гапирадиган бўлсам, вазн борасида бироз қийинчиликлар юзага келиши мумкин. Ҳаваскор боксда -64кг вазн тоифасида жанг ўтказардим. Ҳозир эса 61,2 кг (135 фунт) вазнли боксчиман. Умуман олганда кўникиш қийин бўлгани йўқ. Аҳир профессионал рингга каратэ орқали кириб борганим йўқ-ку.\nҲаваскор боксда ҳали ўз сўзимни айтганим йўқ\nОлимпиада чемпиони бўлганимга қарамай, ҳаваскор боксда ҳали эришишим лозим бўлган ютуқлар бор. Аҳир Ўзбекистонда ҳали бокс бўйича икки карра Олимпия ўйинлари чемпиони йўқ. Нима учун мен бу борада биринчи бўла олмаслигим керак?\nАгар Миллий олимпия қўмитаси, мураббийлар штаби томонидан шундай таклиф бўлса фахр ва ифтихор билан Олимпия ўйинларида ватаним шарафини ҳимоя қиламан. Асосийси менга ишонишлари лозим. Мен доимо тайёрман.\nРиодаги Олимпиада олдидан таркибда мендан ҳам кучли боксчилар бор эди. Аммо, мураббийлар штаби менга ишонч билдирди.\nОрада мағлубиятларга ҳам учрадим. Олимпиада финалидаги рақибим Лоренцо Сотомайорга 2015 йили Озарбайжондаги мусобақада ютқазганман. Аслида ўшанда мағлуб бўлмагандим, мураббийлар буни кўришган. Ҳакамлар хатоси туфайли у ғалаба қозонган. Кейин эса Бокуда Озарбайжон терма жамоаси билан қўшма йиғин ўтказганмиз. Ўшанда Сотомайорга қарши спарринг жангда ғалаба қозонганман. Буни барча кўрган.\nРио Олимпиадасида унинг финалга етиб бориши мен учун кутилмаган ҳол бўлган. Ҳал қилувчи жангда умуман бошқа боксчини кутгандим. Чунки, -64кг вазн тоифасида кучли боксчилар етарли эди. Ўшанда ўзимга билдирилган ишончни оқлай олгандим. Бу сафар таклиф қилишса яна иштирок этаман. Лозим бўлса ички мусобақаларда қатнашиб, яхши формада эканлигимни исботлайман.\nРиода профессионал боксчилар медаль қўлга кирита олишмаган\nРиодаги Олимпия ўйинларида профессионал боксчилар ҳам иштирок этишган. Аммо, уларнинг хеч бири медаль қўлга кирита олмаган. Чунки, профессионал боксда сиз асосий эътиборни битта жангга қаратасиз. Жангдан сўнг сизда ойлаб танаффус бўлади. Ҳаваскор боксда эса бундай эмас. Бугун жанг ўтказдингизми? Эртага ёки бир кун ўтиб навбатдаги баҳсда рингга чиқасиз. Бундай вазиятда бўшашмаслик лозим. Бу профессионал боксчи Олимпия ўйинларида иштирок эта олмайди дегани эмас. Бўлиши мумкин. Шунчаки, Олимпиададан камида 9 ой олдин профессионал боксчи ҳаваскорлар билан бирга машғулотлар олиб бориши, уларнинг услубига қайта кўникиши лозим бўлади.\nДавлат солиқ қўмитаси раисининг собиқ ўринбосари Тошкентга солиқбоши бўлди\nШаҳрам, Муроджон, Фазлиддин: Эртага уларни жиддий рақиблар кутмоқда\n12:25, 14.07.2018 2 952\nФазлиддин Ғойибназаров навбатдаги жангини қачон ўтказиши аниқ бўлди\n18:37, 13.06.2018 1 971\nФазлиддин Ғойибназаров навбатдаги рақибини нокаутга учратди\n10:14, 13.05.2018 4 724\nВидео: Боксчи Фазлиддин Ғойибназаров Қуръон мусобақаси ғолибига табрик йўллади\n21:01, 27.04.2018 4 428\nФазлиддин Ғойибназаров боксни тарк этдими?!\n15:08, 09.04.2018 12 277


Келиб тушган бу ва бошқа саволларга Давлат солиқ қўмитаси бошқарма бошлиғи ўринбосари Музаффар НАЗАРОВ жавоб беради.\n– Солиқ кодексининг 378-моддасига кўра, Ўзбекистон Республикасининг олий ўқув юртларида таълим олиш учун ўзининг, 26 ёшга тўлмаган фарзандларининг ёки эрининг (хотинининг) таълим олиши учун йўналтириладиган тўлов солиқ тўловчининг солиқ солиниши лозим бўлган иш ҳақи ва бошқа даромадлари солиққа тортилмайди. Агар солиққа тортилган бўлса, декларация тақдим этиш йўли билан қайтариб олинади.\nАгар ҚҚСнинг ортиқча тўланган суммасини қайтариш бўйича «ҚҚСни қайтариш бот» орқали ариза берилса, кейинги жараёнлар қандай кечади?\n– Жорий йилнинг 14 августида Вазирлар Маҳкамасининг «Қўшилган қиймат солиғи ҳамда чет эл юридик шахслари билан боғлиқ солиқ маъмурчилигини такомиллаштириш тўғрисида»ги қарори қабул қилинди. Унга кўра қабул қилинган низом билан ҚҚС суммаси ўрнини қоплашнинг янги шартлари ва тартиби белгиланди.\nҚҚС суммаси ўрнини қоплаш масаласи солиқ тўловчи ҳисобга олинган жойдаги давлат солиқ бошқармаси томонидан, йирик солиқ тўловчилар эса Йирик солиқ тўловчилар бўйича ҳудудлараро давлат солиқ инспекцияси томонидан кўриб чиқилади ва қарор қабул қилинади.\nСолиқ органининг ҚҚС суммасини қайтариш тўғрисидаги қарори асосида ҚҚСни қоплаш жараёни 2 усулда амалга оширилади. Бунда 70 кундан кечиктирмай тезлаштирилган тартибда – йирик солиқ тўловчилар, дипломатик ваколатхоналар, банк кафолатига эга шахсларга, экспортчи корхоналарга, маҳсулот тақсимотига оид битим иштирокчиларига, 60 кундан кечиктирмай умумий тартибда – бошқа корхоналарга қўлланилади.\nСуғорилмайдиган ёки фойдаланилмайдиган ердан солиқ ундириладими?\n– Хабарингиз бор, Солиқ кодексининг 435-моддасига асосан кўчмас мулкка бўлган ҳуқуқларни давлат рўйхатидан ўтказишни амалга оширувчи органнинг маълумотлари бўйича ер участкаларининг майдони солиқ базаси ҳисобланади. Яъни суғориладиган ва суғорилмайдиган ер майдонларига алоҳида-алоҳида солиқ ставкалари қўлланилган ҳолда солиқ ҳисобланади. Шунингдек, ажратилган майдонидан фойдаланиш ёки фойдаланмасликдан қатъи назар, ер солиғи ҳисобланиб, солиқлар тўланади.


ҲАЁ - ИМОНДАНДИР - Fitrat.uz\nБош саҳифа / Аёллар сахифаси / ҲАЁ – ИМОНДАНДИР\nҲАЁ – ИМОНДАНДИР\nSentabr 15, 2017\tҲАЁ – ИМОНДАНДИРda fikr bildirishni o'chirish 260 Кўришлар\nКийим инсоннинг моддий эҳтиёжларидан бири. Айниқса аёлларимизнинг чиройли, латофатли кўринишлари уларнинг ташқи кўринишига ҳам боғлиқ. Кийим аёлнинг ички олами, маънавияти, қай даражада тарбияли эканлигини ҳам кўрсатади. Ташқи кўриниш инсоннинг диди, табиати ҳақида тасаввур ўйғотади. Покиза, айниқса, янги кийимлар кайфиятимизни кўтаради, кўнглимизни ёриштиради.\nҲазрати Мир Алишер Навоий: “Яхши сухан жонга оройиш, яхши либос танга оройиш”- деб бежиз айтмаганлар. Кийим кийишнинг дастлабки шарти унинг озода бўлишидир. Қимматбаҳо кийимлар ялтир-юлтир ва ҳоказолар инсоннинг ақл-фаросат каби фазилатларини белгиламайди. Инсонга кийинишига қараб баҳо берадиганлар эса маънавий қашшоқдирлар. Инсон қадр – қийматини унинг тақвоси, яхши амаллари, иймон-эътиқоди белгилайди. Аёл киши ёмон хулқи ва пасткашлик билан номини булғамаса, ҳар қандай ораста кийим ҳам уни жозибали кўрсатади. Ҳозирда айрим аёлларимиз, қизларимиз “мода” кетидан қувиб одобсизлик, ҳаёсизликни тарғиб қилаётганликларини гувоҳи бўлмоқдамиз. Ёшларимизни ғарбдан кириб келаётган “Оммавий маданият” ҳуружидан асраш – биз оналарнинг, ёши улуғ инсонларнинг зиммасида эканлигини унутмаслигимиз лозим. Фарзанднинг бегонаси бўлмайди, кимнинг фарзанди бўлишидан қатъий назар, ўз вақтида панду-насиҳат қилишимиз лозим. Зеро, у кенг томир отиб бошқаларга ҳам таъсир ўтказмаслиги керак. Баҳор фаслидан бошлаб ёшларнинг калта кўйлак, тиззасидан баланд юбка, ярим очиқ-сочиқ юришлари мусулмончилигимизга мутлақо зиддир. Бундай юриш ёшларни кўз, қулоқ, оёқ зиносига етаклаши мумкин. Албатта оналар уйдан ўқишга ёки ишга отланаётган қизларига эътибор бериб кузатсалар, ёшларимиз юқорида айтилганидек “оммавий маданият” кетидан югурмайдилар. Матоларимиз адрас ва атласдан тикилган кийимлар аёлларимизнинг миллий либосини намоён этади. Мутахассислар фикрича, миллий кийимларимиз баданимиз ва саломатлигимизни ҳар жиҳатдан ҳимоя қилишга мослашган экан. Шарқ аёллари деганда биз Нодирабегим, Увайсий, Анбар отин каби иболи, ҳаёли аждодларимизни унутмаслигимиз лозим. Зеро, қиз бола ҳаёси, ибоси билан гўзалдир.\nПайгамбаримиз Муҳаммад (с.а.в.) янги кийим кийсалар ёки алмаштирсалар: “Ё Роббим! Булар билан менинг кўринишимни чиройли қилдинг. Ўзинга ҳамд бўлсин. Энди хулқ одобимни ҳам, амалларимни ҳам шундай гўзал ва ёқимли қилгин” – деб дуо қилганлар.\nШундай тинч осоишта юртда яшаётган эканмиз, шукрона келтириб, барча аёлларимизга Аллоҳ таолодан инсофу тавфиқ беришини сўраймиз.\nАнгрен шаҳар бош имом-хатибнинг\nАввалги ПАРЛАМЕНТ: ЯШАШНИ МУСУЛМОНЛАРДАН ЎРГАНИШ КЕРАК\nКейинги OSCEнинг навбатдаги йиғилиши


ХАЙР БОҒЧА, САЛОМ МАКТАБ — Марғилон ҳақиқати\nХАЙР БОҒЧА, САЛОМ МАКТАБ\nБоғчанинг бағри доимо кичкинтой болажонлар билан гавжум, уларнинг беғубор кулгулари билан янада файзли ва жўшқиндир.\nЭрта тонгдаёқ шаҳримиздаги 19-болалар мактабгача таълим муассасасида ҳам байрамона руҳ мужассам бўлди. 61 нафар кичкинтой ўғил-қизларини боғча қучоғидан мактаб томон йўллашади бугун улар. Бўйлари ўсиб, бийрон ва билимдон мактаб болаларига айланиш арафасида турган кичкинтойлар билим масканига қадам босаётганларидан беҳад мамнунлар.\nАдрас ва атлас кўйлакчалари ўзларига ғоят ярашган жамалаксоч қизалоқлар, белларига чорси боғлаб, бошларига ўзбекона дўппи кийган ўғил болалар жўровозликда “Бу ўлканинг бахти-иқболи биз ўғил-қизлар” қўшиғини мароқ ва шодумонлик билан куйламоқдалар. Қўшиқ жажжи тарбияланувчилар ижросидаги “Гуллар ва қушлар” рақсига уланиб, бахтиёр болажонларнинг хушнуд овозлари атрофни тутди…\n-Боғчада иш ҳамиша самарали ва бардавом. Тарбиячилар ўз вазифаларини масъулият билан адо этадилар. Болаларга ҳам меҳрибон ва ширинсўз, — дейди тадбирда иштирок этаётган тажрибали педагог, меҳнат фахрийси Муборакхон Мамажонова. Менинг барча набираларим шу боғчада тарбияланишади. Мен уларнинг таҳсинга лойиқ меҳнатларини доимо қадрлайман.\nМуассасамизда Муяссар Тўрабоева, Холида Содиқова, Дилноза Турсунова, Малика Аҳмедова, Мухтора Бадалбоева, Нодира Шарипова, Муаттар Ғофурова ҳамда Одина Исмоилова каби маҳоратли тарбиячиларимизнинг меҳнатларидан ота-оналар доимо мамнун. Му-\nраббийлар ҳар бир бола билан индивидиуал иш олиб бориб, уларнинг ақлий ривожланиши учун бор куч, билим ва имко-\nниятларини сарф этмоқдалар, дейди МТМ мудираси Матлуба Якубова. Болаларимиз илк тарбия ва билимни боғча бағрида олади. Шунинг учун ҳам тарбиячиларимиз уларнинг тафаккур ва дунёқарашларини ўстириб бориш учун янги педагогик технологиялардан унумли фойдаланмоқдалар.\n— Боғчамизда машғулотлар сифатига катта эътибор қаратаяпмиз. Болажонлар “Бадиий адабиёт”, “Нутқ ўстириш”, “Саводга тайёрлаш” каби машғулотларга катта қизиқиш билан қатнашадилар, — дейди\nтажрибали услубчи Муяссар Тўрабоева. Болани қизиқтира олиш эса ҳар бир тарбиячининг маҳоратига, изланиш ва интилишларига боғлиқдир.\nБугун илк қадамларини ташлаётган бу ширинтой-кичкинтойлар эртага улғайиб, комил инсонга айланишларига шак –шубҳа йўқ.


Тошкентда аёллар футболи бўйича ФИФАнинг мураббийлик курслари бўлиб ўтмоқда\n25 октябрдан буён пойтахтимизда аёллар футболи бўйича ФИФАнинг мураббийлик курслари бўлиб ўтмоқда. Ўқув жараёни ОФК ҳамда ФИФА инструктори, ОФКнинг техник эксперти Хестерин де Реус раҳбарлигида ташкил этилмоқда. Курслар давомида мураббийлар ўзларининг ҳам амалий ҳам назарий билимларини янада бойитиб олиш имконига эга бўлишмоқда.\nАёллар футболи бўйича ўтказилаётган мазкур ФИФА курсларининг асосий мақсади – мураббийлар малакасини ошириш, уларни турли ёш тоифалари билан бирдек самарали ишлашини таъминлаш, қолаверса уларнинг, машғулот жараёнларига янги кўникмаларни доимий татбиқ этиб боришини йўлга қўйиш саналади.\nҚайд этиш жоиз, ушбу ўқув курсаларида 28 нафар мураббийлар ҳамда айни пайтда футболчилик фаолиятини давом эттираётган бир қатор аёл футболчилар иштирок этишмоқда.\nАёллар футболи Семинарлар ва ўқув курслари\n“Андижанка” футбол клуби ҳақида маълумот\nБугун футзал бўйича аёллар чемпионати якунланади\nЎзбекистон Суперкубоги. “Бунёдкор-W” ва “Севинч” футболчиларининг кенгайтирилган рўйхати


Моуриньо Гризманнга "МЮ"да ажойиб вазифа юклайди\n22 декабрь, 2016, 10:10\n"Манчестер Юнайтед" раҳбарияти "Атлетико" тўпурари Антуан Гризманни ёзда ўз таркибига қўшиб олиш учун ҳозирдан музокараларга киришмоқда. Клуб раҳбарияти жамоанинг етакчи агентига Антуан Гризманнинг трансферини тайёрлашни буюрди.\nГризманни жамоага олиб келишни энг кўп истаётган шахс бу бош мураббий Жозе Моуриньодир. Кўпчилик Франция терма жамоасининг асосий ҳужумчиси Англияга кўчиб ўтгач, унга янги жамоасида тўпурар вазифасини бажариш юкланади, деган фикрни илгари сурмоқда. Лекин уддабурон Моуриньо Антуанга умуман бошқа вазифа тайёрлаб қўйган.\nЖозе франциялик футболчи ярим ҳимоя ва ҳужумни боғловчи ўйинчи вазифасини ортиғи билан уддалашига ишонмоқда. Моуриньо "МЮ"ни қабул қилиб олгач бу вазифани Уэйн Рунига топширганди. Бироқ, жамоа сардори бу ишни уддалай олмади.\nМутахассисларнинг таҳлилий жадвали ҳам Антуан Гризманн айни пайтда Уэйн Рунидан кучли эканини кўрсатмоқда.\n"Манчестер Юнайтед"га Антуан Гризманнинг трансфери 60 миллион фунтдан қимматроққа тушиши айтилмоқда.


Абу Абс ибн Жабр Ансорий (розийаллоҳу анҳу) - Hidoyat.uz\nАсосий саҳифа Мақолалар Абу Абс ибн Жабр Ансорий (розийаллоҳу анҳу)\nЧоп этилди Noyabr 3, 2020 Абу Абс ибн Жабр Ансорий (розийаллоҳу анҳу)da fikr bildirishni o'chirish\nОрамизда халқи, касби ва оиласига фидокор инсонлар кўплаб топилади. Ҳатто уларнинг айримлари одамлар осойишта ҳаёти, тинчлиги йўлида жонларини ҳам аяшмайди. Қиссамиз қаҳрамони ана шундай фидойи инсонлардан. У динимиз равнақи йўлида кўп меҳнат қилган, ҳатто соғлигини ҳам йўқотган.\nАбдурраҳмон ибн Жабр Ансорий, Авсий, Ҳорисий. Жоҳилиятда исми Абдул Уззо (баъзи ривоятларда Маъбад) бўлган. Расулуллоҳ соллаллоҳу алайҳи ва саллам унинг исмини Абдурраҳмонга ўзгартирганлар. У Абу Абс кунияси билан машҳур. Онаси Лайло бинти Рофеъ. Фарзандлари: Муҳаммад, Маҳмуд, Убайдуллоҳ, Зайд ва Ҳумайда.\nНубувват келганда Абу Абс розийаллоҳу анҳу Аллоҳнинг чақириғига лаббай дея жавоб берди, Набий алайҳиссаломга эргашиб, барча фатҳларда елкама-елка курашди. Имом Бухорий раҳимаҳуллоҳ бундай ривоят қилади: “Абу Абс Ансорий буюк саҳобалардан бири. Набий алайҳиссалом Абу Абсни Муҳаммад ибн Маслама, Салкон ибн Салома ва Аббод ибн Бишр розийаллоҳу анҳум билан Каъб ибн Ашрафни ўлдиришга юборганлар. Сабаби, Каъб ибн Ашраф ва Абу Рофеъ ибн Абу Ҳуқайқ мусулмонларга кўп озор берарди. Аллоҳнинг изни билан Абу Абс розийаллоҳу анҳу Каъб ибн Ашрафни қатл этади. Бу ҳодиса Бароат сураси нозил қилинишидан олдин бўлади. Абу Абс розийаллоҳу анҳу Абу Бурда ибн Нийор билан Бану Ҳориса қавмининг бутларини синдиришга бош бўлган.\nЖоҳилият замонида Абу Абс розийаллоҳу анҳу араб хатида яхши ёзарди. У пайт араб ёзувини биладиганлар оз бўлган. У Исломга кирганидан кейин Набий алайҳиссалом Хунайс ибн Ҳузофа Саҳмий билан оға-ини тутинтириб қўйдилар.\nЗубайр ибн Баккор “Ал ахбарул муваффақият” китобида бундай ёзади: “Расулуллоҳ соллаллоҳу алайҳи ва саллам Абу Абсга кўзлари кўрмай қолганда асо ҳадя қилиб: “Мана шу билан ёруғлан”, дедилар.\nАнас розийаллоҳу анҳу ривоят қилади: “Абс ибн Жабр Ансорий Расулуллоҳ соллаллоҳу алайҳи ва салламни таом тайёрлаб чақирди. Шунда Набий алайҳиссалом дастурхон атрофига келиб ўтирмоқчи бўлганларга: “Таом олдида ковушларингизни ечиб ўтиринглар. Бу гўзал суннатдир”, дедилар.\nЯзид ибн Абу Марям розийаллоҳу анҳу Абоя ибн Руфоъанинг: “Абу Абс ибн Жабр Расулуллоҳ соллаллоҳу алайҳи ва салламнинг: “Қайси банданинг оёқлари Аллоҳ йўлида ғуборланса, Парвардигор у оёқларга жаҳаннамни ҳаром қилади”, деганларини ривоят қилган. Абу Абс розийаллоҳу анҳу Пайғамбаримиз алайҳиссаломдан ривоят қилган ҳадисни ўғли Зайд ва набираси Абу Абс ибн Муҳаммад ибн Абу Абс ва Абоя ибн Руфоъалар ривоят қилишган.\nАбу Абс Ислом дини равнақи йўлида тинимсиз меҳнат қилди. Олдин кўз нуридан, кейин эса хотирасидан айрилди. Ҳазрат Умар ва ҳазрат Усмон розийаллоҳу анҳумо халифалик даврларида Абу Абсни одамларга садақа тарқатиш учун юборишарди. Кунларнинг бирида ҳазрат Усмон розийаллоҳу анҳу Абу Абснинг ҳолидан хабар олиш учун унинг хонадонига боради. Шу пайт Абу Абс ҳушсиз эди. Сўнг у ўзига келгач, ҳазрат Усмон розийаллоҳу анҳу: “Ўзингни қандай ҳис қиляпсан?” деб сўрайди. Абу Абс розийаллоҳу анҳу: “Барча амалларимдан кўнглим хотиржам. Фақат кўп йиллик тинимсиз меҳнат орқасидан хотирам заифлашди. Мана шундан халос бўлолмадим”, деб жавоб беради.\nАбу Абс Мадинада етмиш ёшида вафот этган. Жанозасини ҳазрат Усмон розийаллоҳу анҳу ўқиган. Бақиъ қабристонига дафн этилган.


БИР ОЙГА ЕТТИ МИНГ СЎМ ФАРЗАНДИНГИЗ БЎШ ВАҚТИ ФОЙДАЛИ МАШҒУЛОТ БИЛАН ЎТИШИГА КАФОЛАТ » Зарафшон Газетаси\nБолалар марказлари ўртасида ўтказилаётган танловларда Пайариқ туманидаги "Баркамол авлод" болалар маркази аъзолари доим фахрли ўринларни эгаллаб, турли номинацияларда ғолиб бўлиб келишади. Яқинда бўлиб ўтган "Орзуимдаги робот" кўрик-танловида марказ тўгарак аъзолари Турғунбой Каримов ва Улуғбек Насриддинов ғаройиб роботлари билан биринчи ўринни олиб, республика босқичига йўлланмани қўлга киритишди.\nБолалар маркази фаолияти билан яқиндан танишиш, тўгараклардаги иш жараёнини кузатиш мақсадида туманда бўлдик. Марказга қатнаётган болаларнинг интилувчан ва янги ғояларга ташналиги марказ биносига киришдаёқ сезилди: йўлакларни болалар қўли билан ясалган турли буюмлар, деворий суратлар безаб турибди. Битта гуруҳда 10 нафардан болани жамлаган тўгарак хоналарида ўқувчилар ўзлари қизиққан машғулотлар билан банд.\n– Марказимизда "Бадиий ижодиёт" йўналишида 13 та, "Техник ижодкорлик" йўналишида 5 та, "Ўлкашунослик ва экология" йўналишида 4 та тўгарак фаолият олиб бормоқда, – дейди марказ директори Фарида Эргашева. – Бу тўгаракларга 6 ёшдан 18 ёшгача бўлган 840 нафар бола жалб қилинган. Ўқув йили бошланиши олдидан марказдаги барча услубият ва тўгарак хоналари талаб даражасида жиҳозланди. Марказ қошидаги ахборот ресурс марказида 697 номдаги бадиий, илмий-оммабоп ва ўқув-методик адабиётлар мавжуд.\nТўгараклар нафақат марказда, балки тажриба синов майдончаси сифатида маҳаллаларда, умумтаълим мактаблари қошида ҳам ташкил этилган. Бирлашув маҳалласида "Автомодель" тўгараги очилган бўлса, тумандаги 5 та умумтаълим мактабида "Либослар дизайни", "Ёш журналист ва нотиқ", "Гулчилик", "Мунчоқли безак" ва инглиз тили тўгараклари фаолият юритмоқда.\nМарказдаги машғулот хоналарини кўздан кечирар эканмиз, "Пазандачилик" ва "Ёш қандолатчи" тўгараклари аъзолари – жажжи қизалоқлар эътиборимизни тортди.\n– Устозимдан олмали пирог, творогли булочка, бисквитли торт тайёрлашни ўрганиб олдим, – дейди тумандаги 6-умумтаълим мактабининг 2-синф ўқувчиси Увайсий Мамараимова. – Оила аъзоларимга пирог пишириб берганимда, улар жуда хурсанд бўлишди. Энди турли таомлар, салатлар тайёрлашни ўрганмоқчиман.\nТўгарак машғулотидан сўнг қизалоқлар хонани тартибга келтириб, фойдаланилган идишларни жой-жойига тахлаб кетишар экан. Табиийки, тўгарак қизларга таом тайёрлашнигина эмас, саранжом-саришталикни ҳам ўргатади.\n"Бичиш-тикиш" тўгараги хонаси 10 дона замонавий тикув машинаси билан жиҳозланган. Бу ерда ўқувчи қизлар турли бичимдаги миллий ва замонавий либослар тикишни ўрганишади. Манекенлардаги намуналар тўгарак аъзоларининг либос дизайни борасида дидлари баландлигини кўрсатиб турибди.\nЙил давомида марказ тўгарак аъзолари туман, вилоят, республика танловларида фаол иштирок этиб, фахрли ўринларни эгаллаб келмоқда. "Варраклар байрами" кўрик-танловининг вилоят босқичида "Авиамодель" тўгараги аъзоси Дилмурод Хидиров 3-даражали диплом билан тақдирланди. "Миллий таомлар" фестивалининг вилоят босқичида "Пазандачилик" тўгараги аъзолари 3-ўринни олишди. "Бадиий ижодиёт" йўналиши бўйича "Баркамол авлод" болалар ижодиёти фестиваль-танловининг вилоят босқичида "Тўқиш" тўгараги аъзоси Дилноза Обилова 1-ўринни эгаллаб, танловнинг республика босқичида иштирок этди ва "Энг фаол иштирокчи" номинацияси ғолиби бўлди.\n– Ўғлим Азизбек "Радиотехника" тўгарагига қатнайди, – дейди Алишер Навоий номидаги маҳаллада истиқомат қилувчи Ботир Қўзиев. – Болаларга ҳунар сирларини ўргатиш, қолаверса, бўш вақтларини мазмунли ўтказишларида марказнинг хизмати катта бўляпти. Машғулотлар учун тўловлар миқдори ҳам бизга маъқул.\nОйига 7489 сўм. Бу ҳар бир тўгарак учун ойлик тўлов суммаси. Шу ўринда бир жиҳатга эътибор қаратдик. Марказ биноси атрофида каттагина ер майдони бўлиб, ундан оқилона фойдаланилса, болаларга боғдорчилик, паррандачилик ёки қуёнчилик сирларини ўргатиш имконияти яратилган бўлар эди.\nТанлов иқтидорларни юзага чиқарди\nБолалар бекор қолмайди


АБУ БАКР ЖАССОС ШАХСИЯТИ ВА ИЛМИЙ УНВОНЛАРИ\nОлимнинг куняси Абу Бакр, исми Аҳмад, отасининг исми эса Али бўлган. Розий унинг нисбаси бўлиб, Рай шаҳрида туғилганини англатади. Аҳмад ибн Али Жассос лақаби билан машҳур имом фақиҳ бўлиб, мутаржимлар унинг исми, куняси ва лақаби борасида иттифоқ қилганлар.\nМанбаларда олимнинг отаси ва бобоси ҳамда фарзандлари ҳақида маълумотлар учрамайди.\nХатиб Бағдодийнинг Саймарийдан, у эса Абу Бакр Муҳаммад ибн Мусо Хоразмийдан қилган ривоятига кўра, Абу Бакр Аҳмад ибн Али Жассос Розий 305/917 йилда ўзи нисбат бериладиган Рай шаҳрида туғилган, ҳижрий 325 йил, яъни 20 ёшигача шу ерда истиқомат қилган, сўнг Бағдодга келган.\nАбу Бакр Розий ҳақида келтирилган маълумотларга кўра, у Хуросоннинг Рай шаҳридан бўлиб, ҳаётининг асосий қисмини Бағдодда ўтказгани сабабли унга ар-Розий ал-Бағдодий нисбалари берилган. Шу боис олимнинг она шаҳри ҳақида ҳам тўхталиб ўтсак мақсадга мувофиқ бўлади.\nТарихий маълумотларнинг гувоҳлик беришича, қадимий Рай шаҳри ҳозирги Эроннинг Теҳрон шаҳри яқинида жойлашган. Бугунги кунда мазкур шаҳар йўқолиб кетган бўлиб, Теҳрондан 8 км жануби-шарқда унинг айрим ёдгорликлари сақланиб қолган. Бу шаҳарга ислом дини халифа Умар ибн ал-Хаттоб даврида кириб келган бўлиб, Аббосийлар даврида Рай мусулмон оламининг илмий, савдо ва саноат марказларидан бири ҳисобланган. Ислом тарихида мазкур шаҳардан кўплаб машҳур илм намояндалари етишиб чиққан. Жумладан, табиб Абу Бакр Розий (ваф. 912 й.), мутакаллим Фахруддин Розий (ваф. 1209 й.)ларни санаб ўтиш мумкин.\nСаймарий шундай ёзади: «Шайх Абу Бакр Аҳмад ибн Али Розий уч юз етмишинчи йил, зулҳижжа ойида вафот этди (370/980), унга шайх Абу Бакр Муҳаммад ибн Мусо Хоразмий жаноза намозини ўқиб, ўз қўллари билан қабрга қўйди». Бу якшанба куни еттинчи зулҳижжа ойига, яъни олимнинг олтмиш беш ёшига тўғри келиб, шу санада вафот этганлигида ихтилоф йўқ. Дафн қилинган жойи маълум эмас, Сузкин Бағдодда вафот этган, деган.\nТарихчилар Абу Бакр Розийнинг сифатлари ҳақида етарли хабар беришмаган бўлса-да, ўз асридаги кўзга кўринган олим ва муфассир бўлиб етишганлигини аниқлаш қийин эмас. Олимлар Абу Бакр Жассос ҳақида турли мақтов ва илиқ сўзларни айтганлар. Улар Абу Бакр Жассосни қуйидаги мансаб ва сифатлар билан зикр қилганлар:\nЎҚИНГ: ҲАКИМ ТЕРМИЗИЙНИ АҚШДА КАШФ ЭТГАН ОЛИМ\nИмом. Бу унвон илм ва тақвода пешқадам бўлган алломалар учун берилган. Барча муаррих ва олимлар Абу Бакр Жассоснинг имом эканини бир овоздан таъкидлаганлар. Жумладан, Ибн Касир ҳам Жассоснинг имом даражасидаги олим эканини таъкидлайди: «Аҳмад ибн Али Абу Бакр Розий ҳанафий мазҳаби фақиҳи бўлиб, Абу Ҳанифа асҳобларининг имомларидан бири саналади».\nТарихчилардан Хатиб Бағдодий ўз асарида Абу Бакр Жассос ҳақида шундай деган: «У ўз вақтида асҳоби раъйнинг имоми бўлган».\nҲужжатул ислом. Абу Бакр Косоний ўзининг «Бадоиъ ас-саноиъ» асарида Абу Бакр Жассосни ҳужжатул ислом (ислом дини ҳужжати) дея эътироф этган. Бу ноёб унвонлардан бўлиб, камдан-кам олимларга насиб этган. Мазкур унвон сўзлари ва фатволари динда ҳужжат даражасида қабул қилинадиган олимга нисбатан қўлланилган. Шубҳасиз, ҳанафий мазҳабига оид мўътабар манбаларда Абу Бакр Жассоснинг сўзлари ҳужжат, яъни сўнгги хулоса сифатида келтирилади.\nҲанафий мазҳабининг етук алломаси Абу Бакр Жассос ислом оламида машҳур фақиҳ сифатида танилган. Аммо алломанинг фиқҳ ва тафсирдан бошқа илм соҳаларида ҳам кенг изланишлар олиб боргани ва турли илмий унвонлар билан халқ орасида шуҳрат қозонганини ҳамма ҳам билмаса керак. Шунингдек, Абу Бакр Жассоснинг исми, куняси ва тахаллуси ҳам олимлар томонидан турлича талқин қилинган. Қуйида айнан шу масалаларга ойдинлик киритилган бўлиб, алломанинг шахсияти ва илмий даражалари атрофлича тадқиқ қилинган.\nМуфассир. Абу Бакр Жассосни машҳурлик чўққисига олиб чиққан асари, шубҳасиз, «Аҳкам ал-Қуръан» китобидир. Бу асар фиқҳий йўналишда ёзилган тафсирлар сирасига киради. Аҳмад ибн Муҳаммад Аданавий ўзининг «Табақот ал-муфассирийн» асарида Абу Бакр Жассосни III ҳижрий асрда яшаган муфассирлар табақасида санаб ўтган. Шунингдек, Доктор Муҳаммад Ҳусайн Заҳабий ҳам Абу Бакр Жассосни фақиҳ муфассир сифатида зикр этган.\nҲофиз. Маълумки, ҳадис илмида етук муҳаддисларга нисбатан ҳофиз атамаси қўлланилади. Ҳофиз деганда юз мингта ҳадисни матн ва иснод жиҳатидан тўлиқ эгаллаган ҳамда ровийларнинг ҳолати, яъни жарҳ-таъдил ва тарихини билган муҳаддис тушунилади. Муҳаммад ибн Абдулбоқий Зурқоний «Шарҳ ал-Маваҳиб ладунния» асари иккинчи фаслининг еттинчи мақсад (бўлим)ида Абу Бакр Жассосни таърифлаб, шундай деган: «Имом ва ҳофиз Абу Бакр Розий Аҳмад ибн Али ибн Ҳусайн ҳанафий мазҳаби имомларидан бўлиб, Найсабур муҳаддиси ҳисобланади. Ибн Уқда ҳам уни ҳофизлар қаторида санаган».\nМуҳаддис. Ҳадис илмида муҳаддис унвони фақат ҳадис тинглаш билан чекланмасдан, уни исбот қилиш йўлларини ҳамда ровийларнинг адолати ва жарҳ (нуқсон)ини яхши билган кимсага нисбатан ишлатилади. Бу унвон ҳофиз унвонидан бир поғона пастда туради. Яъни, ҳофиз муҳаддис ҳисобланади, лекин муҳаддис ҳофиз бўлмаслиги мумкин. Зурқонийнинг Абу Бакр Жассосни муҳаддис сифатида зикр қилганини юқорида қайд этдик. Дарҳақиқат, Абу Бакр Жассос нафақат фиқҳ ва тафсир илмида, балки ҳадис борасида ҳам ўзига яраша мавқега эга бўлган. «Ал-фавоид ал-баҳия» асарида ёзилишича, Абу Бакр Жассос Абдулбоқий ибн Қониъ (265 – 351/878 – 962)дан ҳадис ривоят қилган. Шунингдек, Абу Бакр Жассос Абул Аббос ал-Асомм Найсабурий, Абдуллоҳ ибн Жаъфар ибн Форис Асбаҳоний, Сулаймон ибн Аҳмад Табароний ва бошқа бир қатор муҳаддислардан ҳадис ривоят қилган.\nФозил. Бу ҳам олимларга берилган энг улуғ унвонлардан бўлиб, фазилатли ва олийжаноб маъноларини билдиради. Хайруддин Зириклий Абу Бакр Жассос ҳақида ёзар экан, уни шундай таърифлайди: «Абу Бакр Жассос Рай аҳлининг фозил кишисидир».\nФақиҳ. Шубҳасиз, Абу Бакр Жассос ҳам усул ал-фиқҳ, ҳам фуруъ ал-фиқҳни мукаммал эгаллаган етук олим бўлган. Шу боис у манбаларда фақиҳ сифатида тилга олинади. Жумладан, Ибн Касир ҳам Жассоснинг имом даражасидаги олим эканини таъкидлаб, унинг ҳанафий мазҳаби фақиҳи эканини «Ҳанафий мазҳаби фақиҳи Аҳмад ибн Али Абу Бакр Розий» ибораси билан ифодалаган. Абу Бакр Жассос фиқҳ илмида кўпроқ шуҳрат қозонган. Буни Хатиб Бағдодийнинг Жассосни фақиҳ олим сифатида таништириб айтган қуйидаги сўзларидан ҳам билиб олишимиз мумкин: «У фиқҳни Абул Ҳасан Кархийдан ўрганди ва фиқҳ илми билан мунтазам шуғулланиб, бу борада риосат – етакчиликни қўлга киритди. Ҳатто фақиҳлар фиқҳ илмини ўрганиш мақсадида унинг ҳузурига кела бошладилар».\nМужтаҳид. Шамсуддин Заҳабий Абу Бакр Жассосни мужтаҳид аллома сифатида зикр қилган. Бу ерда мазҳаб ичидаги мужтаҳид назарда тутилган. Мазҳабда ижтиҳод қиладиган олимлар табақасига Абу Юсуф, Имом Муҳаммад ва Абу Ҳанифанинг бошқа шогирдлари киради. Улар устозлари Абу Ҳанифа тузиб берган қоидалар асосида далиллардан ҳукмларни чиқариб олишга қодир бўлган олимлар саналадилар. Мазкур табақа вакиллари Абу Ҳанифага баъзи фаръий ҳукмларда ихтилоф қилсалар-да, лекин асосий қоидаларда унга тақлиб қиладилар. Дарҳақиқат, Абу Бакр Жассоснинг илмий мероси унинг мазҳаб мужтаҳидлари табақасидан эканлигига далолат қилади.\nЎҚИНГ: «АЛ-АДАБ АЛ-МУФРАД» АСАРИ — ТАОМУЛИЙ ИБОДАТЛАР МАЖМУАСИ\nМуфтий. Шубҳасиз, мужтаҳид олимга нисбатан муфтий атамаси ҳам қўлланилади. Муфтий асосан, фатво бериш билан шуғулланади. Абу Бакр Жассос устози Имом Кархий вафотидан сўнг дарс бериш билан бир қаторда муфтийлик мақомини ҳам ўз қўлига олади. Тарихчилардан Имом Заҳабий унинг муфтий эканини таъкидлаган.\nИроқ олими. Шамсуддин Заҳабийнинг таъкидлашича, Абу Бакр Жассос Ироқда жуда машҳур бўлган. Шунингдек, Амир Котиб Итқоний бу ҳақда шундай деган: «Шайх Абу Бакр Жассос Ироқ олимларининг улуғларидан саналади».\nАбу Бакр Жассоснинг илмий мавқеи ва муфассир сифатида унвон ҳамда даражалари муҳим мавзу саналади. Абу Бакр Жассос, шубҳасиз, Аҳли сунна валжамоанинг ҳанафий мазҳабида етук фақиҳ, муфассир ва буюк аллома эканига тарихий манбалар гувоҳлик беради. Алломанинг ҳаёти, ижоди ва асарлари унинг нақадар теран фикр, чуқур билим ва юксак дид соҳиби эканидан далолат беради. Айниқса, машҳур олимларнинг Абу Бакр Жассос ҳақидаги илиқ фикрлари, яхши таърифлари ва мақтовлари олимнинг ҳанафий мазҳаби, ҳатто бутун ислом оламида тутган мавқеи нақадар юксак бўлганидан дарак беради. Алломанинг асарлари ва қарашлари кейинги авлодларга ҳам катта таъсир ўтказгани сир эмас. Шу боис унинг илмий меросини чуқур тадқиқ қилиш бугунги куннинг долзарб масалаларидан саналади.


Tuesday, 15 March 2016 14:14\nЁдингизда бўлса, Эрон дунёнинг энг нодир юртларидан бири ҳисобланишини ва ўзининг турли минтақалари ва турли иқлими боис Ер курасининг табиий географиясида хос ўринга эга эканлигини таъкидлаб ўтган эдик.\nДарвоқе, Эрон тўрт фаслнинг юртидир ва унинг турли минтақаларига сафар қилиб, сиз бир вақтнинг ўзида тўрт фаслни ушбу мамлакатда кузатишингиз мумкин. Агар ушбу юрт шимолининг марказида аҳоли Ўрта Ер денгизининг рутубатли ва ям-яшил фазосида ёки гўзал тоғли минтақалардаги шароитда яшашса, мамлакат аҳолисининг бошқа қисми биёбон гўшалари ва қуриган даштларда яшашади. Қум вилояти ушбу юртнинг биёбонли қисмларидан бирини ташкил этади. Мазкур вилоятнинг аҳолиси асрлардан бери ушбу қуруқ биёбон ва тузли чўллар четида яшаб, дарёлар ва ер ости ариқлардан фойдаланган ҳолда деҳқончилик билан шуғулланиб келишади. Қум вилоятида Ҳазрати Маъсума (с) нинг шариф мазорлари мавжудлиги ҳамда руҳонийлик маркази ва Исломий инқилоб базаси бўлгани боис, шунингдек, муҳим тижорат минтақаси ва коммуникация жиҳатидан ҳам хос мавқега эгадир.\nҚум шаҳри Теҳрон шаҳридан 120 километр узоқликда жойлашган. Айтишларича, бу шаҳар Пешдодийлар ҳукмронлиги даврида барпо қилинган экан.Тарихий тараққиёт давомида мамлакатнинг шимол ва жанубини боғловчи минтақа сифатида Қум шаҳри ўзининг географик жойлашуви жиҳатидан Эроннинг энг муҳим шаҳарларидан бири ҳисобланган. Қум ҳижрий биринчи ва иккинчи асрларда Исфаҳоннинг бир қисми бўлганлиги, Ҳорун ар- Рашид даврида эса ундан ажралиб чиққанлиги ҳақидаги маълумотлар мавжуд.\nИмом Ризо (а)нинг синглилари ҳазрати Маъсума (с)нинг вафотлари ва Қумда дафн қилинишларидан сўнг бу шаҳар аҳолисининг кўпчилигини шиалар ташкил қилувчи диний марказ бўлиб қолди.Қум сафавийлар, зандийлар ва қожорлар сулолалари даврида ҳам алоҳида аҳамиятга эга бўлган марказ ҳисобланган. XX асрда Қум олий диний уламолар томонидан шиаларнинг диний ибодат маркази эълон қилингач, шаҳар янада ўзига хос аҳамият касб эта бошлади. 1978 йилдаги Ислом инқилоби ғалабасидан кейин шаҳарнинг мавқеи янада ошади.\nҲижрий иккинчи асрнинг охирларида Имом Ризо (а)нинг сингиллари ҳазрати Маъсума (с) акалари билан учрашиш мақсадида Мадинадан Марв шаҳри томон йўлга чиқадилар. Бироқ ул ҳазрат Қумдан юз километрлик масофада касалланиб қоладилар. Имомнинг хизматкори ул ҳазратни Қумга олиб келди, аммо 17 соатдан кейин ул ҳазрат вафот этадилар. Вафотларидан сўнг ул ҳазрат қабрларининг устига мақбара қурилади. Кейинчалик ушбу мақбара бир неча марта таъмирланади. У ердаги дастлабки ёппасига таъмирлаш ишлари 1135 йили Имодбекнинг қизи Шодбегим фармони билан бажарилган. Ҳозирда қад кўтарган мақбара эса 1515 йилда шоҳ Сафавий фармони билан амалга оширилган.\nҲазрати Маъсума (с) мақбаралари ёнида бир неча диний арбоблар, шоир ва ёзувчиларнинг қабрлари ҳам мавжуд."Файзия" мадрасаси ҳамда "Аъзам" масжиди Ҳазрати Маъсума (с) мақбаралари ёнида қурилган муҳим иншоотлардан ҳисобланади.\nАзизлар, радиомиз тўлқинларидан йироқлашманг.Эшиттиришимиз давом этади.\nҚум шаҳрининг муҳим зиёратгоҳ марказларидан бири "Жамкарон" масжиди бўлиб, шаҳардан ўн километр узоқликда жойлашган. Бу ер ҳар доим бир қанча зиёратчилар, Художўйлар, дуохонлар,билан лиқ тўла бўлади. Айтишларича, бу масжид Имоми Замонга мансуб бўлган, қўзғолон пайтида у мазкур масжиддан халқни бошқарган экан.\nЭрон ва Ислом дунёсининг муҳим кутубхоналаридан бири энг юқори даражадаги замонавий асбоб ускуналар билан жиҳозланган марҳум Оятуллоҳ Маръаший Нажафий кутубхонасидир.Қўлёзмалариннг сони вахизмат кўрсатиш даражасига кўра бу китобхрна катта қимматга эга бўлиб, у ерга ҳар куни эронлик ва хорижий олимлар ташриф буюришади.\nҚум вилояти масоҳатининг қарийб 25 фоизини тоғли минтақа ва тепаликлар ташкил этади. Қолган қисми эса кенг даштлардан иборатдир. Бу борада кейинги суҳбатларимизда сизга кенгроқ маълумот берамиз.